Øvre Enkeltskillingsveita

Øvre Enkeltskillingsveita er en av flere veiter under benevnelsen Enkeltskillingsveitene som ligger i Midtbyen i Trondheim. Øvre Enkeltskillingsveita er den nest lengste av disse på omtrent 70 meter og strekker seg fra øst mot vest, fra Jomfrugata til Munkegata. Veita, som er en delvis parallellgate til Thomas Angells gate, møter Nedre Enkeltskillingsveita omtrent midtveis og sammen danner disse to veitene et t-kryss.

Enkeltskillingsveitene i Trondheim omtales fra 1707, og er navngitt etter Ole Eriksen Øren, som ble kalt Ole Enkeltskilling, trolig fordi han hadde en kro der han solgte brennevin for én skilling. Hans vertshus lå på hjørnet mellom Øvre og Nedre Enkeltskillingsveita, i bygården som i dag har adresse Thomas Angells gate 17.

Bildegalleri

Referanser

Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.

Veier i Trondheim
Midtbyen (Trondheim)